1. juni starter etapperittet på det sentrale østlandsområdet, som er det største internasjonale sykkelrittet over flere dager her i landet siden Rikstotorittet midt på 1980-tallet. 156 ryttere fordelt på 26 lag stiller i start i et ritt som går fra Tønsberg til Larvik, videre til Drammen, over fjorden til Østfold med Sarpsborg og Halden som start- og målby, deretter legges turen til Jessheim, videre til Hamar og med endelig målgang på Lillestrøm 5. juni. I løpet av fem hektiske etapper skal rytterne gjennom 891 kilometer i et tett befolket området.